PMIndiaData/PMIndiaSum huggingface dataset:
శ్రీ రామ్ స్వరూప్ శ‌ర్మ మృతి ప‌ట్ల‌ ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు.

‘‘శ్రీ రామ్ స్వరూప్ శ‌ర్మ అంకిత భావం కలిగిన నాయ‌కుడు; ఆయన ప్ర‌జ‌ల స‌మ‌స్య‌ లను ప‌రిష్క‌రించ‌డం కోసం ఎల్ల‌వేళ‌లా నిబ‌ద్ధ‌త తో న‌డచుకొన్నారు. స‌మాజం అభ్యున్న‌తి కి గాను ఆయ‌న అలుపెరుగ‌క కృషి చేశారు. ఆయ‌న అకాలిక మ‌ర‌ణం దుర‌దృష్ట‌క‌రం. ఈ సంగ‌తి తెలిసి నేను వ్యధితుడిని అయ్యాను. ఈ దుఃఖ ఘ‌డియ లో, ఆయ‌న కుటుంబాని కి, ఆయ‌న మ‌ద్ధ‌తుదారుల కు క‌లిగిన శోకం లో నేను సైతం పాలుపంచుకొంటున్నాను. ఓమ్ శాంతి’’ అని ఒక ట్వీట్ లో ప్ర‌ధాన మంత్రి పేర్కొన్నారు. Shri Ram Swaroop Sharma was a dedicated leader, who was always committed to solving people’s problems. He worked tirelessly for the betterment of society. Pained by his untimely and unfortunate demise. My thoughts are with his family and supporters in this sad hour. Om Shanti.
సీనియర్‌ నాయకులు శ్రీ అటల్‌ బిహారీ వాజ్‌పేయి, శ్రీ జార్జి ఫెర్నాండెజ్‌లను కలుసుకున్న ప్రధానమంత్రి

లోక్‌నాయక్‌ జయప్రకాశ్‌ నారాయణ్‌ జయంతిని పురస్కరించుకుని, మాజీ ప్రధాని శ్రీ అటల్‌బిహారీ వాజపేయిని ప్రధానమంత్రి శ్రీ నరేంద్ర మోదీ ఈ రోజు మర్యాదాపూర్వకంగా కలుసుకున్నారు. కేంద్ర మాజీ మంత్రి శ్రీ జార్జి ఫెర్నాండెజ్‌ను కూడా ప్రధాని మర్యాదాపూర్వంగా కలుసుకున్నారు.
జార్ఖండ్ ముఖ్యమంత్రి తో కూడిన ఉన్నత స్థాయి సమావేశంలో కరవు, నీటి ఎద్దడి పరిస్థితి ని సమీక్షించిన ప్రధానమంత్రి

జార్ఖండ్ లోని కొన్ని ప్రాంతాల్లో నెలకొన్న కరవు, నీటి ఎద్దడి పరిస్థితి పై ఏర్పాటైన ఒక ఉన్నతస్థాయి సమావేశానికి ప్రధానమంత్రి శ్రీ నరేంద్ర మోదీ ఈ రోజు అధ్యక్షత వహించారు. జార్ఖండ్ ముఖ్యమంత్రి శ్రీ రఘువర్ సింగ్ ఈ సమావేశానికి హాజరయ్యారు. భారత ప్రభుత్వానికీ, జార్ఖండ్ ప్రభుత్వానికీ చెందిన సీనియర్ అధికారులు కూడా ఈ సమావేశం లో పాల్గొన్నారు. రాష్ట్ర విపత్తు ప్రతిస్పందన నిధి (SDRF) లో కేంద్ర ప్రభుత్వ వాటా క్రింద 2015-16 ఆర్ధిక సంవత్సరానికి 273 కోట్ల రూపాయలు విడుదలయ్యాయి. వీటికి అదనంగా 2016-17 సంవత్సరానికి SDRF మొదటి వాయిదా కింద 143 కోట్ల 25 లక్షల రూపాయలు విడుదలయ్యాయి. రాష్ట్ర ప్రభుత్వం SDRF కింద DBT ద్వారా 376 కోట్ల రూపాయలను 12 లక్షల మంది రైతులకు పంపిణీ చేసింది. జార్ఖండ్ రాష్ట్రం ప్రస్తుతం 19 శాతంగా ఉన్న సాగు భూమిని వచ్చే రెండేళ్లలో 40 శాతానికి పెంచాలని యోచిస్తోంది. రాష్ట్ర ప్రణాళికలో భాగంగా లక్ష వ్యవసాయ కుంటలను నిర్మించాలని ప్రణాళిక సిద్ధం చేసింది. అలాగే మహాత్మా గాంధీ జాతీయ గ్రామీణ ఉపాధి హామీ పధకం (MNREGA) కింద మరో 5 లక్షల వ్యవసాయ కుంటలను నిర్మిస్తారు. జలవనరుల్లో చేపల పెంపకాన్ని రాష్ట్రప్రభుత్వం ప్రోత్సహిస్తోంది. జల సంరక్షణ, వర్షపు నీటి పరిరక్షణ కోసం ఒక సమగ్రమైన పద్ధతిలో ప్రజా ఉద్యమం చేపట్టవలసిన అవసరం ఉందని ప్రధానమంత్రి పిలుపునిచ్చారు. NCC, NSS, NYKS, స్కౌట్స్ & గైడ్స్ వంటి యువజన సంస్థలు ముందుకు వచ్చి నీటి నిల్వ కోసం నిర్మాణాల ఏర్పాటులో పాలుపంచుకోవాలని కోరారు. రాష్ట్రంలో ప్రధానమంత్రి ఫసల్ బీమా యోజన కోసం టెండర్లు ఖరారు చేసినట్లు ముఖ్యమంత్రి తెలిపారు. ప్రధానమంత్రి ఫసల్ బీమా యోజన అమలు ప్రగతిని పర్యవేక్షించవలసిన ఆవశ్యకత గురించి ప్రధానమంత్రి నొక్కి చెప్పారు. భూమి ఆరోగ్య కార్డుల కోసం ఒక భారీ ఉద్యమాన్ని ప్రారంభించాలని కూడా ప్రధానమంత్రి పిలుపు నిచ్చారు. భూమి ఆరోగ్య కార్డుల కార్యక్రమం విజయవంతం కావడానికి ” సమీకరణ, కదలిక, యంత్రాంగం ” అవసరమని చెప్పారు. భూసార పరీక్ష ను ఒక నైపుణ్యంతో కూడిన ప్రక్రియగా అభివృద్ది చేయాలని ఆయన చెప్పారు. ఇందుకు అవసరమైన ప్రయోగశాలలు నెలకొల్పుకునేందుకు ముద్రా బ్యాంకు ద్వారా ఋణాలు అందజేయవచ్చునని చెప్పారు. సాంకేతిక పరిజ్ఞానం ఉపయోగించే విషయాన్ని ప్రధానమంత్రి ఉద్ఘాటిస్తూ – జియో ట్యాగింగు ద్వారానూ, చేతితో ఉపయోగించే పరికరాల సహాయంతో ఫోటోలను అప్ లోడ్ చేయడం ద్వారానూ – MNREGA ద్వారా నిర్మించిన ఆస్తుల వివరాలను నమోదుచేయాలని సూచించారు. జల వనరులన్నింటినీ ఒక విశిష్టమైన సంఖ్య ద్వారా గుర్తించాలని కూడా ఆయన పిలుపునిచ్చారు. కేంద్ర, రాష్ట్ర ప్రభుత్వాలు కలిసి పనిచేయాలనే తీర్మానంతో ఈ సమావేశం ముగిసింది.
రాష్ట్రపతి భవన్‌ లో రక్షణ అధికార పత్ర సమర్పణ కార్యక్రమానికి హాజరైన – ప్రధానమంత్రి

న్యూ ఢిల్లీలోని రాష్ట్రపతి భవన్‌లో జరిగిన రక్షణ అధికార పత్ర సమర్పణ వేడుకకు ప్రధానమంత్రి శ్రీ నరేంద్ర మోదీ హాజరయ్యారు. ఈ కార్యక్రమంలో గ్యాలంట్రీ అవార్డులను, విశిష్ట సేవా పురస్కారాలను ప్రదానం చేశారు. ఏ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "గ్యాలంట్రీ అవార్డులు మరియు విశిష్ట సేవా పురస్కారాలు ప్రదానం చేసిన కార్యక్రమానికి హాజరయ్యాను." అని పేర్కొన్నారు.
త్రిపుర 50వ స్థాపన దినం సందర్భం లో ప్రధాన మంత్రి చేసినప్రసంగం

త్రిపుర స్థాపన కు, త్రిపుర అభివృద్ధి కి తోడ్పాటు ను అందించిన ప్రజల కు ప్రధాన మంత్రి శ్రీ నరేంద్ర మోదీ నమస్సుల ను అర్పించారు. మాణిక్య రాజ వంశాని కి చెందిన కాలం నాటి నుంచి రాష్ట్రం యొక్క తోడ్పాటు ను మరియు గౌరవాన్ని ఆయన గుర్తించారు. రాష్ట్ర ప్రజల ఐకమత్యాన్ని మరియు వారి సమష్టి ప్రయాసల ను ఆయన ప్రశంసించారు. ఈ రోజు న త్రిపుర 50వ స్థాపన దినం కావడం తో ఈ సందర్భం లో ఆయన ప్రసంగించారు. మూడు సంవత్సరాల కాలం లో జరిగిన సార్థక పరివర్తన ను గురించి ప్రధాన మంత్రి నొక్కి చెప్తూ, రెండు ఇంజన్ ల ప్రభుత్వం అవిశ్రాంత కృషి ఆధ్వర్యం లో త్రిపుర అవకాశాల గడ్డ గా ఎదుగుతోంది అన్నారు. అభివృద్ధి తాలూకు అనేక పరామితుల లో రాష్ట్రం సాధించిన ఉత్కృష్టమైన ప్రదర్శన ను గురించి ప్రధాన మంత్రి ప్రత్యేకం గా ప్రస్తావిస్తూ, సంధానం సంబంధి మౌలిక సదుపాయాల కల్పన ద్వారా రాష్ట్రం ట్రేడ్ కారిడార్ కు హబ్ గా శర వేగం గా రూపుదిద్దుకొంటోందని ఆయన చెప్పారు. ప్రస్తుతం రహదారులు, రైలు మార్గాలు, వాయు మార్గాలు, ఇంకా ఇన్ లే వాటర్ వేస్ సైతం త్రిపుర ను ప్రపంచం లోని ఇతర ప్రాంతాల తో కలుపుతున్నాయని పేర్కొన్నారు. రెండు ఇంజన్ ల ప్రభుత్వం త్రిపుర యొక్క దీర్ఘకాలిక డిమాండు ను నెరవేర్చింది, బాంగ్లాదేశ్ లోని చట్ గాఁవ్ ఓడరేవు కు అందుబాటు సాధ్యపడింది అని ఆయన అన్నారు. 2020వ సంవత్సరం లో అఖౌరా ఇంటిగ్రేటెడ్ చెక్ పోస్ట్ గుండా బాంగ్లాదేశ్ నుంచి ఒకటో కార్గో ను రాష్ట్రం అందుకొందన్నారు. మహారాజా బీర్ బిక్రమ్ విమానాశ్రయాన్ని ఇటీవల విస్తరించిన సంగతి ని కూడా ప్రధాన మంత్రి ప్రస్తావించారు. పేద ప్రజల కు పక్కా ఇళ్ళ ను సమకూర్చే విషయం లో రాష్ట్రం చేసిన మంచి పని ని గురించి, గృహనిర్మాణం లో కొత్త సాంకేతిక విజ్ఞానాన్ని చురుకు గా ఉపయోగించడం గురించి ప్రధాన మంత్రి మాట్లాడారు. ఆరు రాష్ట్రాల లో లైట్ హౌస్ ప్రాజెక్టు (ఎల్ హెచ్ పి) ల పనులు సాగుతున్నాయి మరి ఆ ఆరు రాష్ట్రాల లో త్రిపుర ఒక రాష్ట్రం గా ఉంది అని ఆయన అన్నారు. గడచిన మూడు సంవత్సరాల లో ని పనులు ఒక ఆరంభం మాత్రమే; త్రిపుర యొక్క నిజ సామర్ధ్యాన్ని ఇప్పటికీ ఇంకా వినియోగించుకోవడం మిగిలే ఉంది అని ఆయన అన్నారు. పాలన లో పారదర్శకత్వం మొదలుకొని మౌలిక సదుపాయాల ను అభివృద్ధి పరచడం వరకు చూస్తే అనేక రంగాల లో చేపడుతున్న చర్యలు రాష్ట్రాన్ని రాబోయే దశాబ్దాల కు గాను సన్నద్ధం చేస్తాయి అని ప్రధాన మంత్రి అన్నారు. అన్ని గ్రామాల లో సౌకర్యాలు మరియు ప్రయోజనాలు సంతృప్త స్థాయి కి చేరడం వంటి ప్రచార ఉద్యమాలు త్రిపుర ప్రజల జీవితాల ను సరళతరం గాను, ఉత్తమం గాను మార్చుతాయి అని ఆయన చెప్పారు. భారతదేశం స్వాతంత్య్రం తాలూకు 100 సంవత్సరాల ను పూర్తి చేసుకొంటూ ఉంటే, త్రిపుర కూడా స్థాపన తాలూకు 75 సంవత్సరాల ను ముగించుకొంటుంది అని ప్రధాన మంత్రి అన్నారు. ‘‘ఇది కొత్త సంకల్పాల కు, కొత్త అవకాశాల కు సంబంధించినటువంటి ఒక మహత్తరమైనటువంటి కాలం’’ అని ప్రధాన మంత్రి వ్యాఖ్యానించారు.
ఎంపీలాడ్స్‌ అమలు నిలిపివేతకు కేంద్ర మంత్రిమండలి నిర్ణయంకోవిడ్‌-19 నేపథ్యంలో రెండేళ్లపాటు (2020-21, 2021-22)

కోవిడ్‌-19 వ్యాప్తి నిరోధక చర్యలను కొనసాగించడంలో భాగంగా పార్లమెంటు సభ్యులు స్థానిక ప్రాదేశిక అభివృద్ధి పథకాన్ని (MPLADS) రెండేళ్లపాటు నిలిపివేయాలని ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన మంత్రిమండలి నిర్ణయించింది. ఈ మేరకు దేశంలో కోవిడ్‌-19 ప్రతికూల ప్రభావం, సవాళ్ల పరిష్కారానికి ప్రభుత్వం చేపట్టే చర్యల కోసం 2020-21 నుంచి 2021-22 కాలానికి సంబంధించి ఈ పథకం నిధులను వినియోగిస్తారు.
కాబుల్ నుండి భారతదేశానికి ఒకటో ఏర్ ఫ్రైట్ కోరిడార్ ను స్వాగతించిన ప్రధాన మంత్రి; ఈ చొరవ తీసుకొన్నందుకు ప్రెసిడెంట్ శ్రీ ఘనీ కి ధన్యవాదాలు తెలియజేశారు

ప్రధాన మంత్రి శ్రీ నరేంద్ర మోదీ కాబుల్ నుండి భారతదేశానికి ఒకటో ఏర్ ఫ్రైట్ కోరిడార్ ను స్వాగతించారు. ఈ మేరకు చొరవను తీసుకొన్నందుకుగాను అఫ్గానిస్తాన్ ప్రెసిడెంట్ శ్రేష్ఠుడు శ్రీ అశ్ రఫ్ ఘని కి ప్రధాన మంత్రి ధన్యవాదాలు తెలిపారు. ‘‘కాబుల్ నుండి ఒకటో ఏర్ ఫ్రైట్ కోరిడార్ కు స్వాగతం పలకడం సంతోషంగా ఉంది. భారతదేశానికి, అఫ్గానిస్తాన్ కు మధ్య నేరు అనుసంధానం ఏర్పడటం సమృద్ధికి బాట వేస్తుంది. ఈ కార్యక్రమాన్ని చేపట్టినందుకుగాను ప్రెసిడెంట్ శ్రీ అశ్ రఫ్ ఘనీ కి నేను ధన్యవాదాలు తెలియజేస్తున్నాను’’ అని ప్రధాన మంత్రి తన సందేశంలో పేర్కొన్నారు.
మహారాష్ట్ర అసెంబ్లీ లో ఎమ్ఎల్ఎ గా ఉన్న శ్రీ లక్ష్మణ్ జగ్ తాప్ మృతి పట్లసంతాపాన్ని వ్యక్తం చేసిన ప్రధాన మంత్రి

మహారాష్ట్ర విధాన సభ లో ఎమ్ ఎల్ ఎ గా ఉన్న శ్రీ లక్ష్మణ్ జగ్ తాప్ మరణం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘మహారాష్ట్ర విధాన సభ లో ఎమ్ఎల్ఎ గా ఉన్న శ్రీ లక్ష్మణ్ జగ్ తాప్ గారు మరణించారని తెలిసి బాధ పడ్డాను. సార్వజనిక సంక్షేమాని కి, మరి అలాగే పుణె తో పాటు పరిసర ప్రాంతాల అభివృద్ధి కి ఆయన ఎంతగానో తోడ్పడ్డారు. ఆయన కుటుంబ సభ్యుల కు మరియు ఆయన మద్ధతుదారుల కు ఇదే నా సంతాపం. ఓమ్ శాంతి.’’ అని పేర్కొన్నారు.
వ్యవసాయం మరియు సంబంధిత రంగాలలో భారతదేశానికి, ఫిలిప్పీన్స్ కు మధ్య ఎమ్ ఒయు కు ఆమోదం తెలిపిన మంత్రివర్గం

వ్యవసాయ రంగంలోనూ మరియు సంబంధిత రంగాలలోనూ భారతదేశానికి, ఫిలిప్పీన్స్ కు మధ్య ఒక అవగాహనపూర్వక ఒప్పంద పత్రం (ఎమ్ ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ ఒయు వ్యవసాయ రంగంలో ద్వైపాక్షిక సహకారాన్ని మెరుగుపరుస్తుంది. అంతే కాక, ఈ ఎమ్ఒయు ఉభయ దేశాలకు పరస్పర ప్రయోజనకారిగా ఉంటుంది. ఇది రెండు దేశాలలోనూ ఉత్తమ వ్యవసాయ పద్ధతులపై అవగాహనను పెంపొందిస్తుంది. ఉత్తమమైన ఉత్పాదకతకు, మెరుగైన విపణి లభ్యతకు కూడా తోడ్పడుతుంది. ఈ ఎమ్ఒయు బియ్యం ఉత్పత్తి మరియు ప్రోసెసింగ్, బహుళ పంటల పద్ధతి, మెట్ట ప్రాంత సాగు వ్యవస్థలు, భూ సారం, పట్టు పరిశ్రమ, పశుగణం మెరుగుదల, బయో-ఆర్గానిక్ ఫార్మింగ్, సాలిడ్ అండ్ వాటర్ కన్జర్వేషన్ అండ్ మేనేజ్ మెంట్, అగ్రో ఫారెస్టరి ల వంటి రంగాలలో సహకారానికి మార్గాన్ని సుగమం చేస్తుంది . ఈ ఎమ్ఒయు సమాన సంఖ్యలో ఉండే ప్రతినిధులతో కూడిన ఒక సంయుక్త కార్యాచరణ బృందాన్ని నియమించేందుకు కూడా అవకాశం కల్పిస్తుంది. ఈ సంయుక్త కార్యాచరణ బృందం ప్రతి రెండు సంవత్సరాలకు ఒక సారి భారతదేశంలో, అలాగే ప్రతి రెండు సంవత్సరాలకు ఒక సారి ఫిలిప్పీన్స్ లో సమావేశం కావలసి ఉంటుంది.
2019వ సంవత్సరం జనవరి 15వ తేదీ నాడు కేరళ ను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపటి రోజు న అంటే 2019వ సంవత్సరం జనవరి 15వ తేదీ నాడు కేరళ లో కొల్లమ్ ను మరియు తిరువనంతపురం ను సందర్శించనున్నారు. కొల్లమ్ లో ప్రధాన మంత్రి ఎన్ హెచ్-66 లో కొల్లమ్ బైపాస్ ను ప్రారంభించనున్నారు. అది 13 కి.మీ. పొడవైన 2 దోవల బైపాస్. దీని ప్రాజెక్టు వ్యయం 352 కోట్ల రూపాయలు. ఇందులో అష్టముడి సరస్సు మీదుగా మొత్తం 1540 మీటర్ల పొడవైన 3 వంతెన లు కూడా కలసి వున్నాయి. ఈ ప్రాజెక్టు ఆలప్పుళ మరియు తిరువనంతపురం ల మధ్య ప్రయాణ కాలం తగ్గడం తో పాటు కొల్లమ్ పట్టణం లో వాహనాల రాకపోక లు స్తంభించడం సైతం నివారింపబడగలదు. తిరువనంతపురం లో ప్రధాన మంత్రి పద్మనాభస్వామి ఆలయాన్ని సందర్శించనున్నారు. సందర్శకుల సౌకర్యార్థం కొన్ని సదుపాయాలకు ప్రారంభ సూచకం గా ఒక ఫలకాన్ని ఆవిష్కరించే అవకాశం ఉంది. ప్రధాన మంత్రి కొల్లమ్ కు జరుపుతున్న మూడో ఆధికారిక పర్యటన ఇది. ఆయన 2015వ సంవత్సరం డిసెంబర్ నెల లో మొదటి సారి గా కొల్లమ్ ను సందర్శించారు. అప్పట్లో ఆయన ఆర్. శంకర్ విగ్రహాన్ని ఆవిష్కరించారు. తదనంతరం, ప్రధాన మంత్రి 2016వ సంవత్సరం లో అగ్ని ప్రమాదం సంభవించిన తరువాత కొద్ది గంటల లోనే రెండో సారి కొల్లమ్ కు చేరుకొన్నారు.
ఇంటిగ్రేటెడ్ ఇ ఫైలింగ్, సెంట్రలైజ్డ్ ప్రాసెసింగ్ సెంటర్ 2.0 ప్రాజెక్టు వ్యయ ప్రతిపాదనలకు కేబినెట్ ఆమోదం

ప్రధానమంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్ ఆదాయపు పన్ను శాఖ ప్రతిపాదించిన మేరకు ఇంటిగ్రేటెడ్ ఇ ఫైలింగ్, సెంట్రలైజ్డ్ ప్రాసెసింగ్ సెంటర్ 2.0 ప్రాజెక్టుపై రూ.4241.97 కోట్ల వ్యయం మంజూరుకు ఆమోదం తెలిపింది. 2018-19 ఆర్థిక సంవత్సరం వరకు అమలులో ఉన్న సిపిసి-ఐటిఆర్ 1.0 ప్రాజెక్టు కన్సాలిడేటెడ్ వ్యయం రూ.1482.44 కోట్ల మంజూరుకు కూడా ఆమోదముద్ర వేసింది. ఈ ప్రాజెక్టు స్థూల లక్ష్యాలు… ఎ. పన్ను చెల్లింపుదారులకు సత్వరం, సరైన ఫలితం బి. తొలిసారి సరైన దిశగా ప్రయత్నం సి. అన్ని దశల్లోనూ యూజర్ కు కొత్త అనుభవం డి.. నిరంతర విద్యా కార్యక్రమాల ద్వారా పన్ను చెల్లింపుదారుల్లో మెరుగైన చైతన్యం ఇ. స్వచ్ఛంద పన్ను చెల్లింపులకు ప్రోత్సాహం ఎఫ్. డిమాండుకు దీటుగా నిర్వహణ దీని ద్వారా పన్ను చెల్లింపుదారులు, ఐటి శాఖలకు ఎంతో ప్రయోజనం ఉంటుంది. ఐటిఆర్ ల ప్రీఫైలింగ్, అనుమతి విధానాలు మెరుగుపడి తప్పొప్పులు లేని నిర్ణయాలు తీసుకునే వీలు కలుగుతుంది. రిఫండ్/ ప్రాసెసింగ్ సమయం కూడా గణనీయంగా తగ్గుతుంది. పన్ను చెల్లింపుదారుల డిమాండ్లు సత్వరం పరిష్కరించగలుగుతారు. పన్ను చెల్లింపుదారుల సహాయానికి, డిజిటల్ మీడియా ద్వారా వారికి మరింత చేరువ అయ్యేందుకు ఇంటిగ్రేటెడ్ కాంటాక్ట్ సెంటర్లు నిర్వహించే కార్యక్రమాలు, యజమానులు/ భాగస్వాముల అక్రెడిటేషన్ కార్యక్రమం వంటివి ఐటి శాఖ కార్యకలాపాల్లో గణనీయమైన మార్పును తీసుకువస్తాయి. ఈ నిర్ణయం దేశవ్యాప్తంగా అన్ని పన్ను శ్రేణుల్లోని చెల్లింపుదారులు దాఖలు చేసే రిటర్న్ లు సమాంతరంగా ఒకే విధంగా, తప్పొప్పులకు తావు లేకుండా, నిబంధనలకు అనుగుణంగా ప్రాసెసింగ్ చేసేందుకు దోహదపడుతుంది. హోదాతో సంబంధం లేకుండా ప్రతీ ఒక్క పన్ను చెల్లింపుదారుని విషయంలోను నిష్పాక్షికతకు భరోసా లభిస్తుంది. తరచుగా ఆదాయపు పన్ను శాఖ కార్యాలయాల చుట్టూ తిరగాల్సిన పని తప్పుతుంది. అంతర్జాతీయ అత్యుత్తమ విధానాలు, ప్రమాణాలకు (ఐఎస్ఓ సర్టిఫికేషన్) దీటుగా రిటర్నుల సత్వర ప్రాసెసింగ్, పన్ను చెల్లింపుదారుల బ్యాంకు ఖాతాల్లోనే రిఫండ్ లు జమ చేయడం వంటివి చేయగలుగుతారు. ఎప్పటికప్పుడు రిటర్నుల పరిస్థితి ఏమిటి అన్న సమాచారం మొబైల్ యాప్, ఇ మెయిల్, ఎస్ఎంఎస్ల రూపంలోను, ఆదాయపు పన్ను శాఖ వెబ్ సైట్ ద్వారాను పన్ను చెల్లింపుదారులకు అందించే వీలు కలిగి పారదర్శకత, బాధ్యతాయుత ధోరణి పెరుగుతాయి. టెక్నాలజీ ద్వారా కార్యకలాపాల్లో పరివర్తన తీసుకురావాలన్న ఆదాయపు పన్ను శాఖ లక్ష్యం కొనసాగించే దిశగా భరోసా కల్పించగలుగుతారు. ఆధునిక విధానాల ద్వారా పన్ను చెల్లింపుదారుల సేవలు మెరుగుపరిచి, స్వచ్ఛంద పన్ను చెల్లింపు ధోరణులను ప్రోత్సహించేందుకు, అంతర్గతంగా ఆదాయపు పన్ను శాఖలో ప్రతీ స్థాయిలోనూ ఆటోమేషన్ అమలుపరిచేందుకు ఇ-ఫైలింగ్, సిపిసి ప్రాజెక్టులు దోహదకారి అవుతాయి.
‘వినియోగాధికారాన్ని (రద్దు చేసే) బిల్లు- 2015’కు, ఇంకా రాజ్య సభ పరిశీలనలో ఉన్న ‘రద్దు చేయాల్సిన మరియు సవరించవలసిన (మూడో) బిల్లు- 2015’కు సవరణలు

అప్రోప్రియేషన్ (యాక్ట్ స్) రిపీల్ బిల్- 2015 లోను, ద రిపీలింగ్ అండ్ అమెండింగ్ (థర్డ్) బిల్- 2015 లోను అధికారిక సవరణలను ప్రతిపాదించేందుకు, మరియు రాజ్య సభ వద్ద పెండింగ్ పడిన ఆయా బిల్లులను పరిశీలించేటట్లుగా చొరవ తీసుకొనేందుకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. రద్దు చేయబడిన చాలా చట్టాలు వాస్తవానికి వాటి అర్థాన్ని కోల్పోయినప్పటికీ ఇంకా చట్టాల సంపుటిలో అలాగే ఉన్నాయి. కాలం చెల్లిన చట్టాలను రద్దు చేసినందువల్ల ఈ చట్టాల కింద తీసుకొనే చర్యలపై ఎటువంటి వ్యతిరేక ప్రభావం పడబోదు. వీటిని తొలగించటం వల్ల చట్టాల సంపుటిని ప్రక్షాళన చేయటంతో పాటు.. ఈ సంపుటి పైన ఉన్న భారాన్ని తగ్గించినట్లవుతుంది.
సివిల్ సర్వీసెస్ (ప్రధాన) పరీక్ష, 2021 లో ఉత్తీర్ణులైన వారందరికీ అభినందనలుతెలిపిన ప్రధాన మంత్రి

సివిల్ సర్వీసెస్ (ప్రధాన) పరీక్ష, 2021 లో కృత‌కృత్యులైన వారు అందరికి ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి అనేక ట్వీట్ లలో – ‘‘సివిల్ సర్వీసెస్ (ప్రధాన) పరీక్ష, 2021 ను పరిష్కరించిన వారు అందరికి అభినందన లు. భారతదేశం అభివృద్ధి ప్రయాణం లో ఒక ముఖ్యమైన కాలం లో ఎప్పుడైతే మనం ‘ఆజాదీ కా అమృత్ మహోత్సవ్’ ను జరుపుకొంటున్నామో, ఈ వేళ పాలన పరమైన వృత్తి జీవనాన్ని ఆరంభిస్తున్నటువంటి యువతీ యువకులు అందరికీ నా శుభాకాంక్ష లు.’’ ‘‘సివిల్ సర్వీసెస్ పరీక్ష లో సఫలం కాలేక పోయిన వారి కి కలిగే నిరుత్సాహాన్ని నేను పూర్తి గా అర్థం చేసుకోగలను. అయితే, విశేష ప్రతిభ కలిగినటువంటి ఈ యువతీ యువకులు వారు అనుసరించే ఏ రంగం లో అయినా వారిదైన ముద్ర ను చూపుతారని మరి భారతదేశాన్ని గర్వపడేటట్లు చేస్తారనే సంగతి ని కూడా నేను ఎరుగుదును. వారికి ఇవే నా శుభాకాంక్షలు.’’ అని పేర్కొన్నారు.
ఏడవ కేంద్ర వేతన సంఘం సిఫారసులను ప్రాసెస్ చేయటానికి కార్యదర్శుల సాధికార సంఘం నియామకం

ఏడవ కేంద్ర వేతన సంఘం (సీపీసీ) సిఫారసులను మొత్తం మీద క్షుణ్ణంగా పరిశీలించి, ప్రాసెస్ చేయటానికి కేబినెట్ కార్యదర్శి అధ్యక్షతన పనిచేసే ఒక కార్యదర్శుల సాధికార సంఘాన్ని నియమించేందుకు కేంద్ర మంత్రివర్గం ఆమోదం తెలిపింది. కేంద్ర మంత్రివర్గ సమావేశానికి ప్రధాని శ్రీ నరేంద్ర మోదీ అధ్యక్షత వహించారు. ఏడవ సీపీసీ సిఫారసులకు సంబంధించిన అన్ని అంశాలను త్వరిత గతిన కూలంకుషంగా పరిశీలించి ప్రాసెస్ చేయటంలో కార్యదర్శుల సాధికార సంఘం ఒక స్క్రీనింగ్ కమిటీగా పనిచేస్తుంది.
పార్లమెంట్ శీతకాల సమావేశాలు ఆరంభం కావడాని కన్నా ముందు ప్రసార మాధ్యమాల ను ఉద్దేశించి ప్రధాన మంత్రి చేసిన ప్రకటన

నమస్కారాలు మిత్రులారా, ఇది 2019వ సంవత్సరం లో ఆఖరి సమావేశం. మరి ఇది చాలా కీలకమైనటువంటి సమావేశం కూడాను ఎందుకంటే ఇది రాజ్య సభ యొక్క 250వ సమావేశం. రాజ్య సభ యొక్క 250వ సమావేశం తన 250 సమావేశాల యొక్క యాత్ర తాలూకు ప్రేరణాత్మకమైనటువంటి జ్ఞాపకాల తో ఆరంభం అవుతోంది. అదే విధం గా, ఈ సమావేశం సందర్భం లోనే, 26వ తేదీ నాడు, మన రాజ్యాంగ దినం రానుంది. మనం మన రాజ్యాంగం యొక్క 70 సంవత్సరాలు అవుతున్న ఘట్టాన్ని జరుపుకోబోతున్నాము. ఈ రాజ్యాంగం భారతదేశం యొక్క ఏకత, అఖండత, వివిధత్వం మరియు సుందరతల ను తన లోపల ఇముడ్చుకోవడం తో పాటు దేశాన్ని ముందుకు నడిపించే శక్తి గా కూడా ఉంది. అందుకని రాజ్యాంగాని కి 70 సంవత్సరాలు అనే సన్నివేశం లో ఈ సభ అనే మాధ్యమం ద్వారా దేశ ప్రజలు జాగృతం కావడానికి ఒక అవకాశం గా మారవచ్చును. గడచిపోయిన కాలం లో, దాదాపు అన్ని రాజకీయ పక్షాల నేతలతో భేటీ అయ్యే అవకాశం చిక్కింది. కడపటి సారి నూతన ప్రభుత్వం ఏర్పాటు అయిన తరువాత సమావేశం ప్రతి ఒక్కరి క్రియాశీల సానుకూల పాత్రపోషణ తో, అన్ని పక్షాల సహకారం తో మరియు గౌరవనీయులైన ఎంపీలు అందరి తోడ్పాటు తో ఇదివరకు ఎరుగనటువంటి కార్యసాధనల కు సాక్షి గా నిలచింది. మరి నేను ఈ యొక్క కార్యసిద్ధి ప్రభుత్వానికి చెందదు; ఇది అధికార పక్షాని కి చెందదు; ఇది యావత్తు సభ కు మరియు అందరు ఎంపీల కు చెందుతుంది అని బహిరంగం గా చెప్పడం పట్ల గర్వపడుతున్నాను. మరి అందుకనే నేను అందరు ఎంపీల కు వారి యొక్క క్రియాశీల సానుకూల పాత్రపోషణ కు గాను మరొక్క సారి నా యొక్క కృత‌జ్ఞత‌ ను వ్యక్తం చేస్తున్నాను. మరి ఈ సమావేశం దేశ అభివృద్ధి ప్రయాణాన్ని వేగవంతం గా మార్చడం లో కూడా సహాయకారి కాగలుగుతుందని నేను ఆశిస్తున్నాను. ప్రపంచం తో సమానమైనటువంటి వేగం తో పురోగమించే సామర్థ్యాన్ని పార్లమెంటు నుండి మనం వ్యక్తపరచి తీరాలి. అన్ని అంశాల మీద దాపరికానికి తావు ఉండనటువంటి చర్చ జరగాలి అని మేము కోరుకొంటున్నాము. ఉత్తమమైన చర్చ ను జరపడం అవసరం. అది వాదోపవాదాలు కావచ్చు, ఒక తర్కం కావచ్చు, లేదా ఒక సంభాషణ కావచ్చు.. ప్రతి ఒక్కరు వారిదైన ప్రజ్ఞ ను దాని తాలూకు గరిష్ఠ స్థాయి లో వ్యక్తపరచాలి; మరి సభ లో చోటు చేసుకొనే చర్చ ను సుసంపన్నం చేయడం లో తోడ్పడాలి. దాని పర్యవసానం దేశాని కి ఉజ్జ్వల భవిత కై ఉపయోగపడుతుంది. కాబట్టి, అందరు ఎంపీల కు ఇవే నా శుభాకాంక్షలు పలుకుతూ మీ అందరి కీ కూడాను ఇవే నా యొక్క ధన్యవాదాలు తెలియజేస్తున్నాను.
నేరపూర్వక అంశాలలో పరస్పరం శాసనపరమైన సహాయాని కి సంబంధించి భారతదేశానికి, పోలండ్ లకు మధ్య ఒక సంధికి ఆమోదం తెలిపిన మంత్రిమండలి

నేర పూర్వక అంశాల లో పరస్పరం శాసనపరమైన సహాయాని కి గాను భారత గణతంత్ర ప్రభుత్వాని కి మరియు పోలండ్ గణతంత్రాని కి మధ్య ఒక సంధి కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ నేర సంబంధి అంశాల లో ఉగ్రవాదం తో ముడిపడిన నేరాలు సహా నేరాల దర్యాప్తు ప్రక్రియ లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఇరు దేశాల సామర్ధ్యాన్ని, నిపుణత ను వృద్ధి చెందింప చేయాలి అనే దృష్టి కోణం ఇమిడి ఉంది. ప్రయోజనాలు: నేర పూర్వక అంశాల లో సహకారం, ఇంకా పరస్పర శాసన సంబంధి సహకారం ల ద్వారా నేరాల దర్యాప్తు లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఉభయ దేశాల యొక్క సమర్ధత ను పెంచడాని కి ఉద్దేశించినటువంటిది గా ఈ ఒడంబడిక ఉంది. అనేక దేశాల లో నేరాల కు ఉగ్రవాదం తో లంకె లు ఉంటున్న నేపథ్యం లో, ప్రతిపాదిత ఒప్పందం నేర సంబంధి దర్యాప్తు, ఇంకా విచారణ లలో పోలండ్ తో ద్వైపాక్షిక సహకారాని కి గాను ఒక స్థూలమైనటువంటి న్యాయ స్వరూపాని కి రూపు రేఖల ను అందించనుంది. అంతేకాకుండా ఉగ్రవాద చర్యల కు ఆర్థిక సహాయం అందించేందుకు మళ్ళిస్తున్న నిధుల తో పాటు నేరాని కి ఉపయోగించే సాధనాల ను గురించి ఆరా తీయడం, వాటి చలామణీ ని అడ్డుకోవడం, ఆయా నేర సంబంధి ఉపకరణాల ను స్వాధీనం చేసుకోవడం వంటివి కూడాను ఈ సంధి పరిధి లోకి వస్తాయి. ఈ ఒప్పంద పత్రాల పైన సంతకాలు చేసి, దీనికి అనుమోదాన్ని ప్రకటించిన అనంతరం భారతదేశం లో ఈ ఒప్పందం నిబంధన లు అమలు లోకి రావడానికి గాను సిఆర్.పి.సి 1973 లోని సంబంధిత నియమావళి కి అనుగుణంగా గజెట్ నోటిఫికేశన్ లను జారీ చేయడం జరుగుతుంది. ఈ గజెట్ నోటిఫికేశన్ ప్రభుత్వ అధికార పరిధి కి ఆవల సాధారణ ప్రజానీకాని కి అందుబాటు లో ఉండగలదు. మరి ఇది నేర సంబంధి అంశాల లో భారతదేశాని కి, పోలండ్ కు మధ్య పరస్పర శాసన సంబంధి సహకారం అనే అంశం లో చైతన్యాన్ని, పారదర్శకత్వాన్ని ఇనుమడింప చేయగలదు. ఇది పోలండ్ కు ప్రమేయం ఉన్నటువంటి నేర పూర్వక కార్యకలాపాల ను పరిష్కరించడం లో భారతదేశాని కి గల దక్షత ను వృద్ధి చేయగలదు. ఈ సంధి గనక ఒకసారి ఆచరణ లోకి వచ్చింది అంటే వ్యవస్థీకృత నేరగాళ్ళు, ఉగ్రవాదులు పని చేసే పద్ధతి తాలూకు లోతుపాతుల ను గురించిన మెరుగైన అవగాహన ను అలవరచుకోవడం లో ఇది కీలక పాత్ర ను పోషించ గలుగుతుంది. తత్ఫలితం గా దేశం లోపల భద్రత రంగం లో అనుసరిస్తున్న విధాన నిర్ణయాల కు మరిన్ని మెరుగులు దిద్దుకోవడాని కి కూడా ఇది దోహదం చేయగలుగుతుంది.
రాజ‌స్థాన్ లోని ఝుంఝునూ లో ‘జాతీయ పోష‌ణ మిషన్’ను ప్రారంభించిన ప్ర‌ధాన మంత్రి; ‘బేటీ బచావో- బేటీ పఢావో’ ప‌థ‌కం విస్త‌ర‌ణ‌

నేడు అంత‌ర్జాతీయ మ‌హిళా దినోత్స‌వం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ జాతీయ పోషణ మిష‌న్ ను రాజ‌స్థాన్ లోని ఝుంఝునూ లో ప్రారంభించారు. అంతేకాకుండా, బేటీ బచావో బేటీ పఢావో కార్య‌క్ర‌మ పరిధిని విస్త‌రిస్తున్నట్లు కూడా ఆయ‌న ప్ర‌క‌టించారు. మ‌హ‌త్వాకాంక్ష‌లు క‌లిగిన జిల్లాల‌కు చెందిన జిల్లా మేజిస్ట్రేటు ల‌తో ప్ర‌ధాన మంత్రి మాట్లాడారు. బేటీ బచావో బేటీ పఢావో కార్య‌క్ర‌మం ల‌బ్దిదారులైన మాతృమూర్తుల‌తో మ‌రియు బాలిక‌లతో కూడా ఆయన మాట్లాడారు. బేటీ బచావో బేటీ పఢావో కార్య‌క్ర‌మంలో చ‌క్క‌ని ప‌ని తీరును క‌న‌బ‌రుస్తున్న జిల్లాల‌కు ధ్రువప‌త్రాల‌ను ప్ర‌ధాన మంత్రి ప్ర‌దానం చేశారు. ఈ సంద‌ర్భంగా రాజ‌స్థాన్ ముఖ్య‌మంత్రి శ్రీమ‌తి వ‌సుంధ‌ర రాజె ప్ర‌సంగిస్తూ, ఒక కీల‌క‌మైన ప‌థ‌కాన్ని ప్రారంభించ‌డానికి మ‌రియు మ‌రొక కార్య‌క్ర‌మాన్ని విస్త‌రించ‌డానికి ప్ర‌ధాన మంత్రి రాజ‌స్థాన్ ను ఎంచుకోవడంతో తాను సంతోషిస్తున్నట్లు పేర్కొన్నారు. మ‌హిళ‌ల సాధికారిత దిశ‌గా ప్ర‌ధాన మంత్రి చేస్తున్న ప్ర‌య‌త్నాల‌కు రాజ‌స్థాన్ ఎల్ల‌ప్పుడూ మ‌ద్ధ‌తిస్తుంద‌ని ఆమె అన్నారు. పెద్ద సంఖ్య‌లో త‌ర‌లి వ‌చ్చిన స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, సాంకేతిక విజ్ఞానం యొక్క శ‌క్తి అండదండలతో యావ‌త్తు దేశ ప్ర‌జ‌లు ఝుంఝునూ తో జోడింపబడ్డారని చెప్పారు. బేటీ బ‌చావో బేటీ ప‌ఢావో ఉద్య‌మాన్ని ముందుకు తీసుకు పోతున్నందుకు ఝుంఝునూ జిల్లా ను ఆయ‌న మెచ్చుకొన్నారు. ఆడ‌, మ‌గ అనే భేదం ప్రాతిప‌దిక‌న ఎలాంటి విచ‌క్ష‌ణనైనా ప్రదర్శించే ప్ర‌స‌క్తే ఉండద‌ంటూ ఆయ‌న స్ప‌ష్టం చేశారు. బాలుర మాదిరిగానే బాలిక‌లు కూడా నాణ్య‌మైన విద్యను అభ్య‌సించ‌డానికి ఉన్న‌ ప్రాముఖ్య‌ాన్ని ప్ర‌ధాన మంత్రి ఉద్బోధించారు. కుమార్తె ఒక భారం కాద‌ని ఆయ‌న స్ప‌ష్టం చేస్తూ, బాలిక‌లు అనేక రంగాల‌లో రాణిస్తూ మ‌న దేశానికి హోదాను మ‌రియు కీర్తి ని సంపాదించి పెడుతున్నార‌ని పేర్కొన్నారు. బాల‌ల‌కు స‌రైన పోష‌ణ‌ను అందించ‌డానికి ప్రాముఖ్య‌మివ్వాలని కూడా ఆయ‌న వివరించారు. మ‌హిళ‌లు మ‌రియు బాల‌ల జీవితాల‌లో మిష‌న్ ఇంద్ర‌ధ‌నుష్ ఒక అత్యంత స‌కారాత్మ‌క‌మైన ప‌రివ‌ర్త‌న‌ను తీసుకు వ‌చ్చింద‌ని ఆయ‌న అన్నారు.
కేడెట్(యు-17) వరల్డ్ రెస్లింగ్ చాంపియన్ శిప్ లో ఉత్కృష్ట ప్రదర్శన లుఇచ్చినందుకు భారతదేశ కుస్తీ దళాని కి అభినందనలు తెలిపిన ప్రధాన మంత్రి

ఇటలీ లోని రోమ్ లో జరిగిన కేడెట్ (యు-17) వరల్డ్ రెస్లింగ్ చాంపియన్ శిప్ లో ఉత్కృష్ట ప్రదర్శన లు ఇచ్చినందుకు భారతదేశ కుస్తీ దళాని కి ప్రధాన మంత్రి శ్రీ నరేంద్ర మోదీ తన అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘ముప్ఫయ్ రెండు సంవత్సరాలయ్యాక, 7 బంగారు పతకాలు సహా (వాటిలో ఐదిటిని మహిళా ఎథ్ లీట్ స్ గెలుచుకొన్నారు) 14 పతకాల తో మరియు గ్రెకో రోమన్ లో ఒక స్వర్ణ పతకం తో కేడెట్ (యు-17) వరల్డ్ రెస్లింగ్ చాంపియన్ శిప్ లో భారతదేశం యొక్క ఆట తీరు ఇప్పటి వరకు ఇదే అత్యుత్తమమైంది గా ఉంది. భారతదేశం పతకాల పట్టిక లో సైతం అగ్రస్థానాన నిలచింది. మన దళాని కి ఇవే అభినందన లు.’’ అని పేర్కొన్నారు.
ఉత్తర ప్రదేశ్ లో ఈ రోజు పదవీప్రమాణం స్వీకరించిన నూతన ప్రభుత్వానికి అభినందనలు తెలిపిన ప్ర‌ధాన మంత్రి

ఉత్తర ప్రదేశ్ లో నూతన ప్రభుత్వాన్ని ఏర్పరచడం కోసం ఈ రోజు ప్రమాణం స్వీకరించిన శ్రీ యోగి ఆదిత్యనాథ్ కు, శ్రీ కేశవ్ ప్రసాద్ మౌర్య కు, శ్రీ దినేశ్ శర్మ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. కొత్త సర్కారు పట్ల ప్రధాన మంత్రి గొప్ప విశ్వాసాన్ని వ్యక్తం చేస్తూ, నవీన బృందం ఆధ్వర్యంలో ఉత్తర ప్రదేశ్ అభివృద్ధిలో సరికొత్త ప్రమాణాన్ని నెలకొల్పగలదని; ఎప్పుడైతే ఉత్తర ప్రదేశ్ ఉన్నతి చెందుతుందో, భారతదేశం కూడా పురోగమిస్తుందని పేర్కొన్నారు. “యోగి ఆదిత్యనాథ్ గారికి, కేశవ్ ప్రసాద్ మౌర్య గారికి, దినేశ్ శర్మ గారికి, ఇంకా ఈ రోజు ప్రమాణం స్వీకరించిన వారందరికీ అభినందనలు. మీరంతా ఉత్తర ప్రదేశ్ కు ఉత్తమమైన సేవలను అందించాలని ఆకాంక్షిస్తున్నాను. ఈ కొత్త జట్టు ఉత్తర ప్రదేశ్ ను ఉత్తమ ప్రదేశ్ గా మార్చడంలో శాయశక్తుల కృషి చేస్తుందన్న గొప్ప విశ్వాసం నాలో ఉంది. అభివృద్ధిలో సరికొత్త ప్రమాణాన్ని నెలకొల్పడం జరుగుతుంది. మన ఏకైక లక్ష్యం మరియు ప్రేరణ అభివృద్ధే. ఉత్తర ప్రదేశ్ అభివృద్ధి చెందినప్పుడు, భారతదేశం అభివృద్ధి చెందుతుంది. ఉత్తర ప్రదేశ్ యువతకు సేవ చేయాలని మరియు వారి కోసం అవకాశాలను కల్పించాలని మేం కోరుకుంటున్నాం” అని ప్రధాన మంత్రి తన సందేశంలో పేర్కొన్నారు.
“ఆర్థిక విధానం- ముందు ఉన్న అవకాశాలు” అంశం పై ఆర్థిక‌ వేత్త‌లు మ‌రియు నిపుణుల‌తో నీతి ఆయోగ్ నిర్వ‌హించిన స‌మావేశానికి హాజ‌రైన ప్ర‌ధాన మంత్రి

“ఆర్థిక విధానం- ముందు ఉన్న అవకాశాలు” ఇతివృత్తం పై 40 మందికి పైగా ఆర్థికవేత్త‌లతోను మ‌రియు ఇత‌ర నిపుణులతోను నీతి ఆయోగ్ ఈ రోజు ఏర్పాటు చేసిన ఒక స‌మావేశంలో ప్ర‌ధాన మంత్రి శ్రీ న‌రేంద్ర మోదీ పాలుపంచుకొన్నారు. ఈ స‌భలో పాల్గొన్న‌ వారు స్థూల ఆర్థిక వ్య‌వ‌స్థ‌, వ్య‌వ‌సాయం మ‌రియు గ్రామీణాభివృద్ధి, ఉద్యోగ క‌ల్ప‌న‌, ఆరోగ్యం మ‌రియు విద్య, త‌యారీ మ‌రియు ఎగుమ‌తులు, ప‌ట్టణాభివృద్ధి, అవ‌స్థాప‌న‌, ఇంకా అనుసంధానం ల వంటి వివిధ ఆర్థిక సంబంధ అంశాల‌పై వారి వారి అభిప్రాయాల‌ను వెల్ల‌డించారు. ఆలోచ‌న‌ల‌ను రేకెత్తించే స‌ల‌హాలు చెప్పినందుకు గాను వారంద‌రికీ ఆర్థిక మంత్రి శ్రీ అరుణ్ జైట్లీ ధ‌న్య‌వాదాలు తెలిపారు. ఈ సందర్భంగా ప్ర‌ధాన మంత్రి మాట్లాడుతూ, ఆర్థిక వ్య‌వస్థ‌కు సంబంధించిన విభిన్న అంశాల‌పై స‌భ‌కు విచ్చేసిన వారు వారి వారి సూచ‌న‌ల‌ను, దృష్టి కోణాల‌ను వ్య‌క్తం చేసినందుకు ధ‌న్య‌వాదాలు తెలిపారు. మ‌రీ ముఖ్యంగా, వేరు వేరు విష‌యాల‌లో నిపుణులైన వారు వెలిబుచ్చినటువంటి గుణాత్మ‌క‌మైన సూచ‌న‌ల‌ను ఆయ‌న అభిన‌ందించారు. ఆర్థిక విష‌యాల‌ను ప‌ర్య‌వేక్షిస్తున్న కేంద్ర మంత్రులు పలువురు ఈ స‌మావేశానికి హాజ‌ర‌య్యారు. ఈ కార్య‌క్ర‌మంలో నీతి ఆయోగ్ వైస్ ఛైర్మ‌న్ శ్రీ అర‌వింద్ పాన్ గఢియా, కేంద్ర ప్ర‌భుత్వం మ‌రియు నీతి ఆయోగ్ సీనియ‌ర్ అధికారులు కూడా పాల్గొన్నారు.